./data/stoa0275/stoa026/stoa0275.stoa026.opp-lat1.xml
Tertullian
Aut ostendant animam seminatam postmortem, id est mortuam, id est humi elisam, disiectam, dissolutam,quod in illam a deo decretum non est, proponant corruptelameius et dedecorationem, infirmitatem, ut ipsius sit etiam exsurgerein incorruptelam et in gloriam et in virtutem  Sed enimin Lazaro praecipuo resurrectionis exemplo caro iacuit in infirmitate,caro paene computruit in dedecorationem, caro interimputuit in corruptionem, et tamen Lazarus caro resurrexit, cumanima quidem, sed incorrupta, quam nemo vinculis lineis strinxerat,nemo in sepulchro collocarat, nemo iam foetere senserat, nemoquatriduo viderat seminatam  Totum habitum, totum exitum Lazariomnium quoque caro hodie experitur, anima vero nullius  In quaergo stilus apostoli comparet, de qua eum loqui constat, ea erit et corpus animale, cum seminatur, et spiritale, cum suscitatur Nam ut ita intellegas manum adhuc porrigit, aeque de eiusdemscripturae auctoritate factum retexens primum hominem Adam inanimam vivam  Si Adam homo primus, caro autem homo anteanimam, sine dubio caro erit facta in animam vivam  Porroin animam cum esset corpus, utique animale corpus est facta Quid eam appellari velint quam quod per animam facta est, quamquod ante animam non fuit, quam quod post animam non erit,nisi cum resurgit? Recepta enim anima rursus animale corpusefficitur, ut fiat spiritale  Non enim resurgit nisi quod fuit  Itaunde carni competit corpus animale dici, inde animae nullo modocompetit  Caro enim ante corpus quam animale corpus  Animataenim postea facta est corpus animale  Anima vero etsi corpus,tamen quia ipsa est corpus non animatum, sed animans potius,animale corpus non potest dici, nec fieri quod facit  Alii enimaccidens facit illud animale: non accidens autem alii quomodo sefaciet animale? Sicut ergo ante animale corpus caro recipiensanimam, ita et postea spiritale induens spiritum  Hune ordinemapostolus disponens in Adam quoque et in Christo eum meritodistinguit, ut in capitibus distinctionis ipsius  Et cum Christum novissimum Adam appellat, hinc eum recognosce ad carnis, nonad animae, resurrectionem omnibus doctrinae viribus operatum Si enim et primus homo Adam caro, non anima, qui denique inanimam vivam factus est, et novissimus Adam Christus ideo Adamquia homo, ideo homo quia caro, non quia anima; atque ita subiungit,Non primum quod spiritale, sed quod animale, postea quod spiritale, secundum utrumque Adam  Ecquid tibi videtur corpusanimale et corpus spiritale in eadem carne distinguere, cuius distinctionemin utroque Adam, id est in utroque homine, praestruxit?Ex qua enim substantia pariant inter se Christus et Adam? Scilicetex carne; licet et ex anima  Sed carnis nomine homouterque sunt; prior enim caro homo  Ex illa et ordinem admitterepotuerunt, ut alter primus, alter novissimus homo, id est Adam,deputarentur  Ceterum diversa in ordinem disponi non possunt,de substantia duntaxat  De loco enim aut tempore aut condicioneforsitan possint  Hic autem de substantia carnis primus et novissimusdicti sunt, sicut et rursus primus homo de terra et secundusde caelo; quia etsi de caelo secundum spiritum, sed homo secundumcarnem  Itaque cum carni conveniat ordo in utroque Adam,non animae, ut primus homo in animam vivam, novissimus inspiritum vivificantem distincti sint, aeque distinctio eorum carnidistinctionem praeiudicavit; ut de carne sit dictum, Non primum quod spiritale, sed quod animale, postea quod spiritale, atque ita eadem sit et supra intellegenda: Et quae seminetur corpus animale,et quae resurgat corpus spiritale, quia non primum quod spiritale,sed quod animale, quia primus Adam in animam, novissimusAdam in spiritum  Totum de homine, totum de carne, quando dehomine  Quid ergo dicemus? Nonne et nunc habet caro spiritumex fide? ut quaerendum sit quomodo corpus animale dicatur seminari Plane accepit et hic spiritum caro, sed arrabonem, animaeautem non arrabonem, sed plenitudinem  Itaque etiam proptereamaioris substantiae nomine animale corpus nuncupata est, in quaseminatur, futura proinde per plenitudinem spiritus insuper spiritale,in qua resuscitatur  Quid mirum, si magis inde vocitata estunde conferta est quam unde respersa est?